**Tisztelt Látogató!**

Intézményünk 2017-ben komplex épületenergetikai fejlesztést valósít meg európai uniós támogatás felhasználásával. Projektünk a Környezeti és Energiahatékonysági Operatív Program (KEHOP) részét képező, „Költségvetési szervek pályázatos épületenergetikai fejlesztései” című pályázati konstrukció támogatásával valósul meg. Az Európai Unió és Magyarország Kormánya által nyújtott támogatás aránya a projekt költségvetésén belül 100 százalék.

*Projektünk rövid leírása*

A projekt célja a Bedő Albert Erdészeti Szakgimnázium, Szakközépiskola és Kollégium üzemeltetésében levő kollégiumi épületek korszerűsítése. Az épületek üzemeltetési költségei az iskola éves költségeinek egy igen jelentős részét teszik ki. A magas üzemeltetési költségeket főleg a fűtési hőigényből származó magas gázenergia-költség és a villamos energiafogyasztás teszi ki. Ezek alapján javasolt a fűtési energiaigény csökkentése, ami az épület külső határoló felületeinek hőszigetelésével, nyílászáróinak cseréjével érhető el, valamint a villamosenergia felhasználás egy részének napelemes rendszerrel történő ellátásával. A projekt keretein belül lehetőség nyílik az épületek fenntartási költségeinek, valamint ÜHG kibocsátásának csökkentésére, mindamellett, hogy jelentős komfortérzet-növekedés is elérhető.

**A szerződött támogatás összege, annak százalékos mértéke:**

136 179 463 Ft - 100%

**A projekt tervezett befejezési dátuma:**

2018.04.05.

**Megvalósulási helyszínek és műszaki tartalom:**

**1. Fejlesztendő épület neve:** Bedő Albert Erdészeti Szakgimnázium, Szakközépiskola és Kollégium - Fiúkollégium

**Fejlesztendő épület címe:** 6783 Ásotthalom, Kiss Ferenc körút 76., 751 hrsz.

**Megvalósuló műszaki tartalom:**

* Az épület homlokzatának hőszigetelése: 985,52 m2
* Az épület külső nyílászáróinak energia-megtakarítást eredményező cseréje: 244 m2
* Padlásfödém hőszigetelése: 853,47 m2
* Napelemes rendszer össz. modul teljesítménye: 34,58 kWp

**2. Fejlesztendő épület neve:** Bedő Albert Erdészeti Szakgimnázium, Szakközépiskola és Kollégium - Lánykollégium

**Fejlesztendő épület címe:** 6783 Ásotthalom, Kiss Ferenc körút 76., 753 hrsz.

**Megvalósuló műszaki tartalom:**

* Az épület homlokzatának hőszigetelése: 450,68 m2
* Az épület külső nyílászáróinak energia-megtakarítást eredményező cseréje: 14 m2
* Padlásfödém hőszigetelése: 27,41 m2
* Árkádfödém hőszigetelése: 5,97 m2
* Napelemes rendszer össz. modul teljesítménye: 16,9 Kw

PROJEKTTÁBLA KÉP



Intézményünk mellett számos más, az ország különböző településén működő agrár-szakképző iskola valósít meg hasonló fejlesztést. Ezekről a Földművelésügyi Minisztérium, mint az intézmények fenntartója által összeállított, az alábbi linken elérhető összesítőből tájékozódhat:

<http://kehop.fm.gov.hu/test/>